Helgelandsmoen

Helgelandsmoen er et lite tettsted og ei grend på grensa mellom Norderhov i Ringerike og Hole kommuner i Buskerud. Tettstedet har  innbyggere per 1. januar , og ligger hovedsakelig i Hole ( innbyggere), men strekker seg delvis inn i nabokommunen Ringerike ( innbyggere). Helgelandsmoen er oppkalt etter den gamle storgården Helgeland, som ligger på flata under Hole kirke og Hole prestegård.

Helgelandsmoen er lokalt mest kjent i for sin tidligere militærleir, Helgelandsmoen leir. Den militære aktiviteten er nedlagt, og både leirområdet og bygningsmassen er tatt i bruk til nye formål, under tittelen Helgelandsmoen Næringspark. I tillegg er det et voksende boligområde på utsiden av næringsparken, med mange nye boenheter, både i form av eneboliger og rekkehus.

 Helgelandsmoskatten 
I 1892 fant noen soldater en gammel sølvskatt under skansegraving på en tange ved Storelva på Helgelandsmoen. Det er blitt gjettet på at sølvet ble mistet der omkring år 1062–1065, trolig mens tangen sto under vann. Funnet besto av 242 mynter og litt umyntet sølv, blant annet tre armringer og annet noe sølv. Armringene fra Helgeland-funnet er bredest på midten, og avtar i bredde mot endene. Den største bredden er henholdsvis 1 cm, 1,25 cm og 1,3 cm. Diameteren er cirka 6 cm. Sølvinnholdet var ganske lavt for de fleste smykkene, bare henimot 30 %. Omkring halvparten av myntene var norske penninger fra Harald Hardrådes regjeringstid (1047–1066) som konge i Norge. De yngste norske penningene hadde et sølvinnhold på kun cirka 20–25 %. To av av myntene var noe yngre og preget av Haralds sønner. Av de utenlandske myntene var cirka 1/3 tyske, 15 danske og 8 angelsaksiske.

 Se også 
 Helgelandsmoen leir
 Helgelandsmoen Næringspark

 Referanser 
Harsson, Berg & Viktil (1998). Funn fra fortiden. Holekalenderen for 1998. Hole Historielag. Besøkt 2025-08-03

Kategori:Holes geografi
Kategori:Bosetninger i Hole
Kategori:Ringerikes geografi
Kategori:Bosetninger i Ringerike
Kategori:Tettsteder i Buskerud